Diari Oficial de la Generalitat Valenciana


Sumari del DOGV 6573, del 26-07-2011 (2011/8310)

Informació pública del projecte de reparcel·lació del sector AM3-PPB d'Aldaia.
------------------------------------------------------------------------------

### Dades del document

Número de DOGV
:   6573

Data del DOGV
:   26-07-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/8310


Data del document
:   20-07-2011

Organisme emissor
:   Urame Aldaya, SL

Tipus de document
:   Anunci

Descriptors 

:   * Aldaia
    * empresa privada
    * pla d'urbanisme

Informació pública del projecte de reparcel·lació del sector AM3-PPB d'Aldaia. [2011/8310]  
De conformitat amb l'article 416.1.a, del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística (d'ara en avant ROGTU), junt amb el Decret 36/2007, de 13 d'abril, del Consell, de modificació d'aquest, es comunica el següent:  
Que la mercantil Urame Aldaia, SL, com a urbanitzador del sector AM3-PPB d'Aldaia, en virtut d'acord plenari de data 4 de juliol de 2007, ha formulat un projecte de reparcel·lació forçosa, a l'empara del que preveu l'article 169.5 de la Llei 16/2005, de 31 de desembre, de la Generalitat, Urbanística Valenciana (d'ara en avant LUV), en relació amb l'article 416 del ROGTU. Així mateix, junt amb el projecte de reparcel·lació, s'exposa la memòria i el compte detallat i justificat per a la liquidació i la imposició de les quotes d'urbanització, de conformitat amb l'article 181.1 de la LUV i la certificació de domini i càrregues expedida pel Registre de la Propietat d'Aldaia, d'acord amb l'article 416 del ROGTU.  
En aplicació del que establix l'article 416.1 del ROGTU, en relació amb l'article 177.1.a LUV, procedix sotmetre a informació pública el projecte de reparcel·lació indicat, la memòria i el compte detallat i justificat de les quotes d'urbanització i la certificació de domini i càrregues. El termini d'informació pública serà fins al 30 de setembre d'enguany, ateses es les dates estivals en què ens trobem.   
  
Es fa constar que, durant el termini indicat, els interessats en aquest procediment podran formular qualssevol al·legacions que al seu dret convinguen, tot això en els termes i les condicions de la Llei 16/2005 esmentada, a l'efecte de la qual cosa, qualsevol dels interessats podrà consultar el document dipositat en l'Ajuntament d'Aldaia (València), els dies hàbils de 09.00 a 14.00 hores. Les al·legacions que, si és el cas, foren formulades, seran presentades davant de l'Ajuntament d'Aldaia.  
De conformitat amb el que disposa l'article 174.7 i 8 de la LUV, durant l'exposició al públic de la reparcel·lació, a fi d'evitar el proindivís, els interessats podran efectuar-se requeriments recíprocs per a substituir les quotes de condomini previstes en el projecte amb indemnitzacions en metàl·lic. El requeriment s'haurà de cursar mitjançant una acta notarial i oferir, simultàniament i alternativa, el pagament o el cobrament de la indemnització en metàl·lic; es donarà un termini de 10 dies al requerit per a triar si prefereix pagar o cobrar a un mateix preu unitari. El pagament o la consignació de la indemnització haurà de ser objecte de garantia financera amb caràcter previ a l'aprovació del projecte de reparcel·lació. L'aportació de la referida garantia és condició d'eficàcia dels indicats requeriments. Si un propietari no atén un requeriment degudament formulat, s'entendrà que prefereix cobrar i la reparcel·lació s'aprovarà en conseqüència.   
  
València, 20 De Juliol de 2011.- L'apoderat de l'agent urbanitzador, Urame Aldaia, SL: Javier Ortiz Ruiz.